stanford-oval/wikipedia huggingface dataset:
Intian jako

Intian jako
  Intian liittovaltio
  Länsi-Pakistan ja Itä-Pakistan
  De facto itsenäisiksi julistautuneet ruhtinaskunnat, joita ei ole tunnustettu kansainvälisen lain mukaan (Kashmir, Kalat, Junagadh, Gwadar, Hyderabad ja Sikkim) 
  Naapurimaat (mukaan lukien Ranskan ja  Portugalin siirtokunnat)
Intian jako oli toimenpide, jossa Brittiläinen Intia jaettiin vuonna 1947 uskontorajojen perusteella kahdeksi valtioksi, hinduenemmistöiseksi Intiaksi ja muslimienemmistöiseksi Pakistaniksi. Jaon yhteydessä Pakistanin puolelle siirtyi kahdeksan miljoonaa muslimia Intian puolelta rajaa, niin sanotut muhajirit, pakolaiset tai siirtolaiset.
Itä-Pakistanina tunnettu Itä-Bengalin maakunta kuului Pakistaniin vuoteen 1971 asti, jolloin se itsenäistyi Intian sotilaallisella tuella itsenäisyyssodassa nykyiseksi Bangladeshin valtioksi.
Käännös suomeksi
Ingunn Hultgreen Weltzien

| Mitalit> Maa:   Norja.Naisten suunnistus.MM-kilpailut  | Mitalit> Maa:   Norja.Naisten suunnistus.MM-kilpailut  | Mitalit> Maa:   Norja.Naisten suunnistus.MM-kilpailut  | Maa:   Norja> Naisten suunnistus. |
| --- | --- | --- | --- |
|  Pronssia | Kiova 2008 | viesti |  |
Ingunn Hultgreen Weltzien (s. 19. toukokuuta 1986) on norjalainen suunnistaja ja viestisuunnistuksen MM-mitalisti. Hänen isänsä Eystein ja veljensä Audun Weltzien ovat myös suunnistuksen MM-mitalisteja. Seuratasolla hän edustaa IL Tyrvingiä.
Otepään EM-kilpailuissa 2006 Hultgreen Weltzien sijoittui viidenneksi sprintissä. Samana vuonna hän voitti sprintin nuorten maailmanmestaruuden. Seuraavana vuonna aikuisten MM-kilpailuissa Kiovassa hän voitti viestipronssia ja sijoittui kuudenneksi sprintissä. Viestissä hän suunnisti avausosuuden Marianne Andersenin ja Anne Margrethe Hauskenin suunnistaessa muut osuudet.
Koiran suolinkainen

| Koiran suolinkainen |
| --- | --- |
 Aikuisia koiran suolinkaisia
Tieteellinen luokittelu
Kunta::  Eläinkunta Animalia
Pääjakso::  Sukkulamadot Nematoda
Luokka::  Secementea
Lahko::  Ascaridida
Heimo::  Toxocaridae
Suku::  Toxocara
Laji::  canis
Kaksiosainen nimi
 Toxocara canis  (Werner, 1782) 
Katso myös
   Koiran suolinkainen Wikispeciesissä   Koiran suolinkainen Commonsissa 
Infobox OKNimi-testi OK: 
Koiran suolinkainen (Toxocara canis) on sukkulamatoihin kuuluva koiran loiseläin, jota tavataan koko maailmassa. Aikuinen suolinkainen on 9–18 sentin pituinen, kellanvalkoinen mato, joka elää koiran suolistossa. Madon toukkavaiheet tunkeutuvat koiran verenkiertoon ja kudoksiin, esimerkiksi maksaan, keuhkoihin ja aivoihin, ja voivat jäädä sinne lepovaiheeseen. Toukat voivat elää myös ihmisessä ja aiheuttaa vakavia oireita.
Koiran suolinkainen on varsin yleinen koirilla Keski-Euroopassa mutta jokseenkin harvinainen Pohjoismaissa. Koirat saavat toukkatartunnan yleensä jo emältään sikiövaiheessa istukan kautta tai pentuna imetyksen yhteydessä. Toisaalta koirat voivat saada tartunnan munista syödessään loista kantavan eläimen ulostetta taikka oksennusta. Peruspiirteiltään koiran suolinkaisen elämänkaari on samanlainen kuin ihmisen suolinkaisella. Koiran suolinkainen esiintyy myös luonnonvaraisissa ketuissa.
Suolinkainen aiheuttaa pienillä koiranpennuilla hengitysvaikeuksia ja sierainvuotoa, hieman isommilla pahoinvointia ja ripulointia, vatsan turvotusta, anemiaa, kasvun hidastumista sekä joskus sappiteiden tukkeutumisia ja harvoin aivo-oireita. Aikuisilla koirilla on harvoin oireita. Koiran suolinkaisen häätöön voidaan käyttää lääkkeitä, joissa tehoaineena on flubendatsoli.
Koiran suolinkaisen elinkierto
Infektio ihmisessä

Koiran suolinkainen voi elää myös ihmisessä ja aiheuttaa vakavan sairauden. Se ei kuitenkaan kasva aikuiseksi, eikä ihmisen suolessa siis esiinny lisääntymiskykyisiä matoja.
Mato joutuu ihmiseen munina, jotka ovat peräisin koiran ulosteesta, ja toukka tunkeutuu suolen läpi verenkiertoon ja kudoksiin käyden läpi samat kehitysvaiheet kuin koirassakin. Sairauden oireita voivat olla mahakivut, kuumeilu, huonovointisuus, hengityksen vinkuminen ja yskä. Vaellustoukat saattavat päätyä aivoihin ja aiheuttaa epileptisiä kohtauksia. Pahimmillaan suolinkainen sokeuttaa ihmisen, mikäli toukka päätyy näköhermoon taikka verkkokalvolle aiheuttaen tulehduksen. Tartunnan syytä voi olla joskus vaikea määrittää, mikäli infektio on ollut vähäinen eikä vasta-ainetutkimuksista löydy reaktiivisia aineita. Näkökyvyn menetys saattaa pahimmillaan olla pysyvä ja useimmiten toispuolista.
Suomessa koiran suolinkainen on jokseenkin harvinainen muihin Euroopan maihin nähden; ihmistartuntoja on vähän. Pitkä talvi ja jäinen maa rajoittavat suolinkaisen leviämistä. Sulana pysyvät maat sen sijaan ovat otollisia niin koiran kuin ihmisen suolinkaisen munille, jotka saattavat esimerkiksi maassa ryömineen lapsen vaatteissa ja käsissä kulkeutua kotiin, elintarvikkeisiin, suuhun ja elimistöön.
Vuonna 2002 Suomessa tehdyssä tutkimuksessa suolinkaisen munia löydettiin ulosteesta noin kolmella prosentilla koirista.
Aiheesta muualla

UniProt, Taxonomy: Toxocara canis (englanniksi)
Animal Diversity Web: Toxocara canis (englanniksi)
Kalliolammi (Mänttä-Vilppula)

| Kalliolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°11′26″N, 24°14′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskuoja:  oja Riihijärveen 
Järvinumero:  35.492.1.003
Mittaustietoja
Pinnankorkeus:  135,7 m  
Rantaviiva:  0,548 km  
Pinta-ala:  1,422 ha  
Saaria:  ei saaria 
 fiKalliolammi 
Kalliolammi  on Pirkanmaalla Mänttä-Vilppulassa Salmentakan kylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Kangasjärven alueeseen (35.492) se kuuluu. Lammen vedenpinnan korkeus on 135,7 metriä mpy.
Kishi Bashi

| Kishi Bashi |
| --- | --- |
 Kishi Bashi esiintymässä vuonna 2015
Henkilötiedot
Koko nimi:  Kaoru Ishibashi
Syntynyt: 4. marraskuuta 1975 (ikä 48) Seattle, Washington, Yhdysvallat
Ammatti:  muusikko
Muusikko
Tyylilajit:  indie pop, indie rock, psykedeelinen pop, elektroninen, experimental
Soittimet:  kitara, viulu, kosketinsoitin
Levy-yhtiöt:  Joyful Noise, Universal D
Aiheesta muualla
www.kishibashi.com
  [ Muokkaa Wikidatassa ] [ ohje ]  
Kaoru Ishibashi (s. 4. marraskuuta 1975), joka esiintyy nimellä Kishi Bashi, on yhdysvaltalainen laulaja, multi-instrumentalisti ja lauluntekijä. Hän on Jupiter Onen perustajajäsen ja aikaisemmin Of Montrealin jäsen. Kishi Bashi aloitti soolouran vuonna 2011, jonka jälkeen hän on julkaissut kolme studioalbumia: 151a vuonna 2012, Lighght vuonna 2014 ja Sonderlust vuonna 2016.
Diskografia > Studioalbumit

151a (2012)
Lighght (2014) #52 Billboard 200
Sonderlust (2016) – Joyful Noise #153 Billboard 200
Diskografia > EP-levyt

Room for Dream EP (2011) – Aerobic International / Joyful Noise
Philosophize! Chemicalize! EP (2013) – Joyful Noise
Diskografia > Livealbumit

Live on Valentine’s (2014) – Joyful Noise
String Quartet Live! (2015) – Joyful Noise
Diskografia > Kokoelma-albumit

7” Box Set
Aiheesta muualla

Kuvia tai muita tiedostoja aiheesta Kishi Bashi Wikimedia Commonsissa
Ingrid Wu

| Ingrid Wu> Henkilötiedot |
| --- | --- |
Syntynyt: 1970 (ikä 53–54) Changzhou, Kiina
Muut tiedot
Omaisuus:  6,25 miljardia dollaria (15.4.2018)
Yritys:  AAC Technologies Holdings
Ingrid Chunyuan Wu (s.  1970; Changzhou, Kiina) on alkujaan kiinalainen, vuonna 1996 Yhdysvaltoihin muuttanut ja sittemmin uuden kotimaansa kansalaisuuden saanut matkapuhelimien komponentteja valmistavan yrityksen perustaja, yritysjohtaja ja miljardööri.
Hän perusti vuonna 1993 yhdessä puolisonsa Pan Zhengminin kanssa Shenzhen Yuanyu -yhtiön ja toimi vuoteen 2005 saakka yrityksen operatiivisena johtajana. Yhtiön seuraaja oli vuodesta 2005 Hongkongin pörssissä noterattu matkapuhelimien osavalmistaja AAC Technologies Holdings. Yhdysvaltalainen talousviestintäyhtiö Bloomberg tulkitsi huhtikuussa 2018 Wun omistavan noin 26 prosenttia yhtymästä, josta 21 prosenttia hän omistaa suoraan tai hongkongilaisen holdingyhtiön välityksellä, minkä lisäksi hänen varallisuuteensa laskettiin puolet perheen lasten 9 prosentin omistusosuudesta. Näin Wun varallisuudeksi saatiin 6,25 miljardia dollaria.
Muun muassa pienoiskaiuttimia, -vastaanottimia ja MEMS-mikrofoneja Applen ja Samsungin mobiililaitteisiin valmistavan, Kiinan Shenzhenistä käsin toimivan AAC:n liikevaihto oli 2,3 miljardia dollaria vuonna 2016 ja yhtymä työllisti yli 52 000 ihmistä.
Wun puoliso Zhengmin toimi vuonna 2018 AAC Technologies Holdings -yhtiön toimitusjohtajana. Yhdysvaltalainen talousjulkaisu Forbes mainitsee Wun miljardöörilistallaan ainoastaan hänen aviopuolisonsa kautta (muodossa Pan Zhengmin ja perhe, varallisuus 9,7 miljardia dollaria) erittelemättä lainkaan Wu:n omistusosuutta yhteisesti perustetusta AAC Technologies Holdings -yhtiöstä.
Wu on ollut osaperustaja myös kolmessa muussa yhtiössä. Hän on taustaltaan sairaanhoitaja (Changzhou Party School ja Changzhou School of Public Health, 1989). Lisäksi eräs lähde toteaa hänen opiskelleen myös Hong Kong Baptist Universityssä ja Britanniassa (London School of Economics and Political Science eli LSE, josta B.Sc/B.A. tutkinto).
Höfuðborgarsvæðið

Alueen kartta. Kartan leveys vastaa noin 15 kilometriä maastossa.
Höfuðborgarsvæðið (tunnetaan myös nimellä Stór-Reykjavíkursvæðið eli Suur-Reykjavíkin alue) on Reykjavíkin suurkaupunkialueen nimi. Se koostuu Reykjavíkista ja kuudesta ympäröivästä kaupungista ja kunnasta. Kaupunkialueen pinta-ala on 1 062 neliökilometriä ja väkiluku oli vuonna 2019 noin 228 200. Se on lähes 65 prosenttia Islannin väestöstä. Alue on kuitenkin suurkaupunkialueeksi hyvin harvaan asuttu, sillä siellä asuu vain noin 215 asukasta neliökilometrillä. Kaupunkialue on Islannin tärkein väestökeskittymä niin väestöllisesti, taloudellisesti, poliittisesti kuin kulttuurillisestikin.
Alueen kunnat

| Kunta | Pinta-ala (km²) | Väkiluku (2019) | Väestötiheys (as/km²) |
| --- | --- | --- | --- |
| Garðabær | 75,4 | 16 299 | 216,2 |
| Hafnarfjörður | 144 | 29 799 | 206,9 |
| Kjósarhreppur | 284 | 238 | 0,8 |
| Kópavogur | 80,1 | 36 975 | 461,6 |
| Mosfellsbær | 185 | 11 463 | 62,0 |
| Reykjavík | 274 | 128 793 | 470,0 |
| Seltjarnarnes | 2,1 | 4 664 | 2 210,4 |
Lähde:
Iisalmen helluntaiseurakunta

| Iisalmen helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1934
Pastori:  Teuvo Tikkanen
Pääkirkko:  Karjalankatu 22 74100 Iisalmi
Jäseniä:  200 (2012)
Aiheesta muualla
Sivusto
Infobox OKNimi-testi OK: 
Iisalmen helluntaiseurakunta on vuonna 1934 perustettu iisalmelainen helluntaiseurakunta. Seurakunnan toimitilat sijaitsevat Iisalmen keskustassa Karjalankadulla. Seurakunnan pastorina toimii Teuvo Tikkanen Seurakunta on perustettu 1934 ja rekisteröity yhdistykseksi 18. lokakuuta 1957.
Seurakunnan toimintaan kuuluvat jumalanpalvelusten lisäksi aikuisille suunnatut lähetyspiiri ja päivä- ja rukouskokous, nuorisotyö, lasten pyhäkoulu, kerho- ja leiritoiminta, lauluryhmät sekä diakoniatyö. Lähetystyötä seurakunta tekee Etiopiassa, Pakistanissa ja Venäjällä.
Historia

Helluntaiherätyksen toiminta Iisalmessa alkoi 1920-luvulla Kuopion Eelim-seurakunnan rukouspiirinä. Iisalmen helluntaiseurakunta perustettiin 31. elokuuta 1934 Pekka Brofeldtin toimesta. Seurakunnan ensimmäiseksi johtajaksi tuli Niilo Heimonen, jonka toiminnan myötä seurakunta koki suuren kasvukauden vuosina 1934–1937.
Seurakunta on ollut alusta asti lähetysseurakunta ja seurakunta on kannattanut mm. 1970- ja 1980-luvuilla Etiopian ja Thaimaan työtä. Nykyinen rukoushuone valmistui Karjalankadulla 1980.
Hopeafasaanit

| Hopeafasaanit |
| --- | --- |
 Hopeafasaani (Lophura nycthemera)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Phasianinae
Suku::  Hopeafasaanit  Lophura  Fleming, 1822
Katso myös
   Hopeafasaanit Wikispeciesissä   Hopeafasaanit Commonsissa 
Infobox OKNimi-testi OK: 
Hopeafasaanit (Lophura) on aitokanojen heimoon kuuluva kanalintusuku. Hopeafasaanien sukuun kuuluu BirdLife Suomen mukaan yksitoista lajia.
Lajistoon on kuulunut aiemmin myös keisarifasaani ja vietnaminfasaani. Vietnaminfasaani on kuitenkin vuoden 2014 tutkimusten perusteella yhdistetty annaminfasaaniin, ja keisarifasaania pidetään hopeafasaanin ja annaminfasaanin risteymänä.
Hopeafasaaneihin kuuluvia lajeja

Annaminfasaani (Lophura edwardsi)
Borneonfasaani (Lophura bulweri)
Hopeafasaani (Lophura nycthemera)
Kruunufasaani (Lophura ignita)
Punaperäfasaani (Lophura erythrophthalma)
Savufasaani (Lophura diardi)
Sumatranfasaani (Lophura inornata)
Taiwaninfasaani (Lophura swinhoii)
Teräsfasaani (Lophura leucomelanos)
Aiheesta muualla

ITIS: Lophura (englanniksi)
Hr. Ms. Tijgerhaai (P336)

| Hr>  Ms. Tijgerhaai |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  12. kesäkuuta 1943
Laskettu vesille:  29. marraskuuta 1944
Palveluskäyttöön:  28. maaliskuuta 1945
Poistui palveluskäytöstä:  11. marraskuuta 1964
Loppuvaihe:  romutettu 1965
Tekniset tiedot
Uppouma:  1 424 t (pinnalla) 1 571 t (sukelluksissa)
Pituus:  84,28 m (kokonaispituus)
Leveys:  7,77 m
Syväys:  4,45 m
Koneteho:  2 500 bhp/1 450 shp
Nopeus:  15,5 solmua (pinnalla) 9 solmua (sukelluksissa)
Miehistöä:  61
Aseistus
Aseistus:  10 x 21" (533 mm) torpedoputkea 4" kansitykki 3 x ilmatorjuntatykkiä
Hr. Ms. Tijgerhaai (viirinumerot P336) oli Alankomaiden laivaston vuonna 1945 palvelukseen otettu T-luokan sukellusvene, joka oli laskettu vesille Britannian kuninkaallisen laivaston HMS Tarnina.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 12. kesäkuuta 1943. Alus laskettiin vesille 29. marraskuuta 1944 ja otettiin palvelukseen Alankomaiden laivastossa 28. maaliskuuta 1945.
Palvelus

Alus saapui 4. huhtikuuta 1945 Holy Lochiin miehistön kouluttamiseksi, koeajoihin ja harjoituksiin. Saksa antautui 8. toukokuuta. Alus lähti 26. toukokuuta Rotterdamiin.
Alus saapui 3. heinäkuuta jälleen Holy Lochiin, mistä se lähti 5. elokuuta Välimeren halki Bataviaan ja edelleen Australiaan. Japani antautui 15. elokuuta, joten alus saapui liian myöhään Tyynelle valtamerelle osallistuakseen sotatoimiin. Alus viipyi elokuun Fremantlessa ja syyskuun Tandjong Priokissa. Lokakuussa alus teki joitakin partiomatkoja Jaavanmerellä estääkseen aseiden salakuljetusta.
Alus lähti 4. kesäkuuta 1946 Hollannin Itä-Intiasta Alankomaihin ja saapui 3. syyskuuta Rotterdamin sukellusvenetukikohtaan, missä se oli koulutuskäytössä. Kuningatar Wilhelmina vieraili aluksella 2. syyskuuta 1948.
Heinäkuussa 1949 alus vieraili sukellusvene Hr. Ms. O 27:n ja emälaiva Hr. Ms. Vulkaanin kanssa Göteborgissa ja Trondheimissa. Vuonna 1952 se vieraili Lissabonissa.
Kun HMS Sidonilla tapahtui 16. kesäkuuta 1955 torpedoräjähdys, alus oli lähistöllä. Palattuaan kotisatamaan aluksen akustossa räjähti, koska akustoon oli lisätty tislatun veden sijasta normaalia vettä. Alus saapui 18. lokakuuta Weymouthinlahdelle. Seuraavana päivänä alus ajautui karille ankkurin petettyä, mistä vapauduttuaan se siirrettiin Portlandiin korjattavaksi.
Alus lähti 9. helmikuuta 1959 Hr. Ms. Zwaardvisin kanssa Rotterdamista Englannin kanaaliin. Joulukuusta 1960 helmikuuhun 1961 alus oli modernisoitavana, jolloin ulkoiset putkistot ja kansitykki poistettiin sekä keula virtaviivaistettiin. Lisäksi propulsiojärjestelmä huollettiin.
Alus poistettiin 11. joulukuuta 1964 aktiivipalveluksesta ja siirrettiin reserviin. Se poistettiin 29. syyskuuta 1965 palveluksesta ja myytiin 5. marraskuuta romutettavaksi.
Intian ja Pakistanin suhteet

Intia  Pakistan
Intian ja Pakistanin suhteet ovat yleensä olleet jännittyneet historiallisista ja poliittisista syistä. Välillä Intia ja Pakistan ovat yrittäneet liennyttää välejään, välillä on ollut sotia ja pienempiä yhteenottoja.[lähde? ]
Kun Brittiläinen Intia itsenäistyi, se jakautui muslimienemmistöiseen Pakistaniin ja hinduenemmistöiseen Intiaan. Vuosina 1947–1948 käytiin ensimmäinen Intian–Pakistanin sota. Tällöin muslimit ja hindut karkottivat eriuskoisia toistensa alueilta ja tappoivat ihmisiä suurin määrin. Kashmirista syntyi kiistaa, kun Pakistanin ja Intian itsenäistyessä muslimienemmistöisen Kashmirin maharaja, joka oli itse hindu, päätti että alue liittyy Intiaan.[lähde? ]
Maiden välillä puhkesi toinen sota vuonna 1965, kun Pakistan pyrki valtaamaan Kashmirin. Kun Itä-Pakistan vuonna 1971 itsenäistyi Bangladeshiksi, syttyi kolmas sota, . Vuonna 1999 käytiin Kargilin alueella pieni rajasota. 2000- ja 2010-luvulla maiden välillä on ollut pieniä välikohtauksia, kun Pakistanista on tullut terroristeja Intian alueelle.[lähde? ]
Intian ja Pakistanin välit kylmenivät vuoden 2006 ja vuoden 2008 Mumbain terrori-iskujen takia. Kashmirin alueen kapinointi vuonna 2016 lisäsi maiden välistä jännitettä. Kun islamistit tekivät vuonna 2019 terrori-iskun Kashmirissa, maiden välille puhkesi lyhyt aseellinen yhteenotto.
Aiheesta muualla

Kuvia tai muita tiedostoja aiheesta Intian ja Pakistanin suhteet Wikimedia Commonsissa
Komedia meistä ihmisistä

| Komedia meistä ihmisistä> You Can’t Take It With You |
| --- | --- |

Ohjaaja:  Frank Capra
Käsikirjoittaja:  Robert Riskin
Perustuu:  Moss Hartin ja George Kaufmanin näytelmään
Tuottaja:  Frank Capra
Säveltäjä:  Dimitri Tiomkin
Kuvaaja:  Joseph Walker
Leikkaaja:  Gene Havlick
Tuotantosuunnittelija:  Stephen Goosson
Pukusuunnittelija:  Irene Lentz
Lavastaja:   Lionel Banks  Stephen Goosson 
Pääosat:   Jean Arthur  Lionel Barrymore  James Stewart 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix Fandango at Home (käännä suomeksi)
Ensi-ilta:   Yhdysvallat: 23. elokuuta 1938  Suomi: 13. lokakuuta 1940 
Kesto:  126 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Komedia meistä ihmisistä (You Can’t Take It With You) on Frank Capran ohjaama ja tuottama yhdysvaltalainen screwball-komediaelokuva vuodelta 1938. Elokuva perustuu Moss Hartin ja George Kaufmanin Pulitzer-palkinnon voittaneeseen näytelmään.
Frank Capra sai elokuvasta Oscar-palkinnot parhaasta elokuvasta (tuottajana) ja ohjauksesta.
Tarina

Alice Sycamore ja Tony Kirby ovat rakastuneet toisiinsa. Sycamoren perhe on vapaamielinen ja hieman omituinen, Kirbyt taas hyvin vakavia ja aristokraattisia. Perheiden yhteinen illallinen muodostuu katastrofiksi.
Rooleissa

| 0 | 1 | 2 |
| --- | --- | --- |
|  Jean Arthur  | … |  Alice Sycamore   |
|  Lionel Barrymore  | … |  isoisä Martin Vanderhof   |
|  James Stewart  | … |  Tony Kirby   |
|  Edward Arnold  | … |  Anthony P. Kirby   |
|  Mischa Auer  | … |  Boris Kolenkhov   |
|  Ann Miller  | … |  Essie Carmichael   |
|  Spring Byington  | … |  Penny Sycamore   |
|  Samuel S. Hinds  | … |  Paul Sycamore   |
|  Donald Meek  | … |  Poppins   |
|  H. B. Warner  | … |  Ramsey   |
|  Halliwell Hobbes  | … |  DePinna   |
|  Dub Taylor  | … |  Ed Carmichael   |
|  Mary Forbes  | … |  rouva Anthony P. Kirby   |
|  Lillian Yarbo  | … |  Rheba   |
|  Eddie Anderson  | … |  Donald   |
|  Charles Lane  | … |  Wilbur G. Henderson, verotarkastaja   |
Palkinnot

Voitetut Oscar-palkinnot:
elokuva – Columbia Pictures ja Frank Capra
ohjaus – Frank Capra
Oscar-ehdokkuudet
naissivuosa – Spring Byington
sovitettu käsikirjoitus – Robert Riskin
kuvaus – Joseph Walker
leikkaus – Gene Havlick
äänitys – John P. Livadary
Lähde:
Aiheesta muualla

Komedia meistä ihmisistä Internet Movie Databasessa (englanniksi)
Komedia meistä ihmisistä Elonet.
Komedia meistä ihmisistä AllMoviessa. (englanniksi)
Ian McColl

| Henkilötiedot |
| --- | --- | --- |
Koko nimi: John Miller McColl
Syntymäaika: 7. kesäkuuta 1927
Syntymäpaikka: Alexandria, Skotlanti
Kuolinaika: 25. lokakuuta 2008 (81 vuotta)
Kuolinpaikka: Skotlanti,
Seurat
| Vuodet | Seura | O (M) |
| 1945–1960 |  Rangers FC | 362 (12) |
Maajoukkue
| 1950–1958 |  Skotlannin maajoukkue | 14 (0) |
Valmennusura
1960–1965 1965–1968:  Skotlannin maajoukkue  Sunderland AFC
 Seurajoukkueuran tilastot kattavat vain kansalliset sarjat.
John Miller "Ian" McColl (7. kesäkuuta 1927 – 24. lokakuuta 2008) oli skotlantilainen jalkapallovalmentaja ja puolustaja. Hänen aikuisikänsä seurana oli Rangers FC, jossa hän toimi vuosina 1945–1960. Hän kuului pelaajana myös Skotlannin jalkapallomaajoukkueeseen.
Peliuransa päätettyään McColl ryhtyi jalkapallomanageriksi. Hän työskenteli Skotlannin maajoukkueen ja Sunderland AFC:n parissa.
McColl opiskeli Vale of Levenin akatemiassa ja Glasgow'n yliopistossa. Hän oli syntynyt Alexandriassa, West Dunbartonshiressä, ja kuoli 81-vuotiaana lokakuussa 2008.
Aiheesta muualla

Ian McColl Rangersin sivuilla (Arkistoitu – Internet Archive) (englanniksi)
Telegraph.co.uk: Muistokirjoitus (englanniksi)
| 0 | 1 | 2 |
| --- | --- | --- |
| Edeltäjä: Andy Beattie | Skotlannin maajoukkueen päävalmentaja 1960–1965 | Seuraaja: Jock Stein |
Illan hämärtyessä

| Illan hämärtyessä Mikko Järvinen |
| --- | --- | --- |

Studioalbumin tiedot
 Julkaistu: 1978
 Formaatti: LP, MCD
 Tyylilaji: iskelmä, tango
 Kesto: 41.04
 Levy-yhtiö: PSO
Mikko Järvisen muut julkaisut
| Juhannusvalssi 1977 | Illan hämärtyessä 1978 | Kaipuu 1979 |
Illan hämärtyessä on vuonna 1978 julkaistu Mikko Järvisen albumi.
Kappaleet > A-puoli

Häämuistojen valssi – 3.17
Omalle äidilleni – 3.45
Täysikuu – 3.44
Punaiset lehdet – 3.15
Kilpisjärven laulu – 4.15
Lokki – 2.38
Kappaleet > B-puoli

Sonny boy – 3.16
Alla tähdenlennon – 3.50
Öiset kitarat – 4.05
Sinun luonasi oli niin ihanaa – 3.41
Poronkusema – 2.24
Imatran tumma tyttö – 2.48